OzLabs/hebrew-wiki-articles huggingface dataset:
ג'אמבולוניה

פורטרט של ג'אמבולוניה על ידי הנדריק גולזיוס
פורטרט של ג'אמבולוניה בסטודיו שלו מ[[המאה ה-16 בבגלריה הלאומית של סקוטלנד]]
ג'אמבולוניה או ג'ובאני בולוניה (באיטלקית: Giambologna; 1529 - 13 באוגוסט 1608) פסל רנסאנס מאוחר ממוצא פלמי שפעל באיטליה, בעיקר בפירנצה. ג'אמבולוניה פיסל בשיש וברונזה והוא מייצג מובהק של המנייריזם.

== חייו ==
ג'אמבולוניה נולד בדואי (Douai) שבפלנדריה. הוא למד באנטוורפן ועבר לאיטליה בגיל 21, למד ברומא והתמקד בלימודי אמנות קלאסית עתיקה, ושאב השראה ממיכלאנג'לו. האפיפיור פיוס הרביעי מימן את עבודתו הראשונה - בניית מזרקת נפטון בבולוניה. בגיל 24 הוא קבע את מושב הקבע שלו בפירנצה והפך לפסל החצר של מדיצ'י. ג'אמבולוניה הצטיין בביטוי תנועה בפסליו, ובגימור כל הפרטים שבהם.

עבודותיו: "חטיפת הסאבינות" בלוג'ה דיי לאנצי ובמוזיאון האקדמיה בפירנצה הפסל מורכב משלוש דמויות שנחצבו מגוש שיש אחד; הרקולס הורג את הקנטאור נסוס; מספר גרסאות של מרקורי; בכחוס; מזרקת נפטון בבולוניה; וחלק מפסלי הברונזה במזרקת נפטון בפירנצה; מזרקת האוקיינוס בגני בובולי בפירנצה; פסל הניצחון על פיזה בפאלאצו וקיו בפירנצה - דוגמה לאלגוריה פיסולית, אלגוריה נוספת: מלחמת שמשון בפלשתים; פסל קוזימו הראשון על גבי סוס, אפולו, ונוס.

נפטר בפירנצה ב-13 באוגוסט 1608.

==גלריה==
<gallery>
Giambologna-The rape of the Sabine Women-Loggia dei Lanzi.jpg|חטיפת הסאבינות במרפסת הפסלים המרכזית בפירנצה: לוג'ה דיי לאנצי
Giambologna-Flying Mercury-Louvre.jpg|מרקורי בלובר
Giambologna - Bacco-Oltrano, florence.jpg|בכחוס בפירנצה
FloArch0.jpg|"אלגוריה על האדריכלות" במוזיאון הלאומי ברג'לו בפירנצה
Giambologna herculesenesso.jpg|הרקולס ונסוס בלוג'ה דיי לאנצי בפירנצה
Fontneptbologne 082005.jpg|מזרקת נפטון בבולוניה
Giambologna-gesso-Palazzo vecchio.JPG|פסל הניצחון על פיזה הנמצא בפאלאצו וקיו שבפירנצה
Giambologna-The Ocean Fountain-Boboli Gardens.jpg|מזרקת האוקיינוס בגני בובולי בפירנצה
National gallery in washington d.c., copia da giambologna, venere al bagno 02.JPG|העתק ונוס בגלריה הלאומית לאמנות במול בוושינגטון
Hercules kills the hydra of lerna by Giambologna (workshop).jpg|הרקולס והידרה במוזיאון בודה
</gallery>

==קישורים חיצוניים==

* 

קטגוריה:פירנצה: אישים
קטגוריה:אמנים מנייריסטים
קטגוריה:פסלים איטלקים במאה ה-16
קטגוריה:פסלים איטלקים במאה ה-17
קטגוריה:ילידי 1529
קטגוריה:נפטרים ב-1608
מכוטוס

מכוטוס הקדוש (מכונה גם מאלו, מאקלו, ומכלוביוס) הוא קדוש נוצרי. מכוטוס נחשב למייסד סן-מלו שבברטאן (צרפת) ולאחר מ"הקדושים המייסדים של בריטני". 

מכוטוס נולד בשנת 520 בגלמורגן שבוויילס. ברנדן מקלונפרט לימד אותו על הנצרות, המיר את דתו והטביל אותו לנצרות. לאחר מכן הפך לנזיר במנזר לאנקרבן (Llancarfan) בוויילס. מאוחר יותר היה אחד ממלוויו של ברנדן במסעותיו המסיונריים.

מכוטוס מת ב-15 בנובמבר בשנת 565 או 620 לערך ב-סיינטון (Saintonge), ליד Archingeay שבמערב צרפת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קדושים נוצרים
קטגוריה:ברטאן: אישים
קטגוריה:ילידי 487
גבעת טליה

גבעת טליה או תל טליה כפי שהיא קרויה בפי תושבי האזור, היא גבעת געש בעלת שתי פסגות ברמת הגולן, ליד המושב קשת. מהפסגה המערבית הגבוהה יותר (748 מטר מעל פני הים) תצפית מרשימה על נופי מרכז הגולן, הגליל העליון והתחתון וקו התלים הישראלי המזרחי של הגולן.

גבעת טליה היא חלק מקו התילים השני (המערבי יותר) הכולל מדרום את התילים: גבעת אורחה ותל פרג' ומצפון התילים: גבעת האלה, גבעת התאנים, תל חושניה ותל רמתניה. גבעת טליה בנויה מטוף וסוקוריה שהם תוצרי פעילות געשית. במורדות הגבעה במיוחד לכיוון דרום יש נביעות של מעיינות קטנים הנובעים בקו המגע בין הטוף הנקבובי לבין שכבת הבזלת האטימה.

הגבעה נקראה בערבית בשם תל א-טליע (תל החלוצים). הגבעה לא הייתה מיושבת בעבר. בקרבת הגבעה עברה דרך עתיקה שהוליכה מכיוון חושניה לכיוון תל פארס והחורן. במלחמת יום הכיפורים נכבשה גבעת טליה על ידי הצבא הסורי. הגבעה, כמו עוד תילי געש בסביבתה, שימשה להיאחזות הצבא הסורי ובניית קו הגנה כנגד כוחות המילואים הישראלים. האזור נכבש מחדש על ידי צה"ל אשר המשיך ודחק את הסורים מזרחה אל מעבר לגבול. 

לקראת סוף חודש אב ה'תשל"ח (1978) התיישבו חברי מושב קשת על מורדותיה המערביים של גבעת טליה.

==אתרי זיכרון בסביבה==
מדרום וממזרח לגבעה נטועים מטעים של דובדבנים ורימונים הנושאים את השם "מטע יואל" לזכרו של חבר מושב קשת יואל אטון. מצפון מזרח לגבעה נמצא מאגר המים הקטן ביותר בגולן הנקרא מאגר קשת. בקצה הצפוני של האגם פינת ישיבה לזכר הנער ברוך אפשטיין שנהרג בתאונה. 

אל מרומי תל טליה מוביל שביל עם שלטי הסבר על הגאולוגיה, הבוטניקה וההיסטוריה של האזור. השביל והתצפית בראש התל נבנו לזכרו של סרן ערן שמיר, סגן מפקד סיירת הצנחנים שנהרג בקרב בלבנון, שהיה מדריך בבית ספר שדה "קשת יהונתן" שבמושב קשת. 

במורדות הגבעה לכיוון דרום מערב ממוקם "גן אריה" שלאורכו טיילת יפה, מים זורמים ובריכות קטנות. הגן קרוי על שמו של אריה בן טובים מקבוצת יבנה שהיה מראשוני קשת ונהרג בפיגוע טרור. מדרום לגן אריה מצוי אזור "נביעות ארנון" אליו מנוקזים מי המעיינות שבאזור לתוך בריכות גדולות עם צמחיית מים מיוחדת. מקום זה נושא את שמו של סרן ארנון פלאי והקמתו נעשתה בעזרת משפחת פלאי.

==הערות שוליים==

קטגוריה:קשת (מושב)
קטגוריה:רמת הגולן
טליה
קטגוריה:קו התלים הישראלי
דמיטרי פרוקופייב

דמיטרי פרוקופייב (רוסית: Дмитрий Прокофьев; נולד ב-1951) הוא סופר ועיתונאי רוסי, כתב לשעבר בקול ישראל.
==ביוגרפיה==
דימיטרי פרוקופייב נולד ב-1951 במוסקבה. למד מזרחנות, ערבית ועברית. בסוף שנת 1982 הצטרף פרוקופייב כשדרן לתחנת שלום וקידמה, השידור העברי של רדיו מוסקבה, אשר שידרה שידורי תעמולה בשפה העברית המיועדים למאזינים בישראל, משנות ה-60 ועד לנפילת ברית המועצות.

מנהלי תחנת הרדיו "קול ישראל", שגילו רוסי (לא יהודי) הדובר עברית שוטפת, הציעו לו להיות כתב קבוע ברוסיה, ובמשך שנים ארוכות נשמע קולו החותם את הכתבות שלו במילים: "כאן דמיטרי פרוקופייב, מוסקבה", במקביל המשיך לעבוד ברדיו שלום וקידמה כפרשן מדיני. פרוקופייב שימש גם כעיתונאי מטעם העיתון "חדשות", ומשנסגר עבר ל"ידיעות אחרונות", שם הוא כותב בעיקר רשימות סיפוריות בעלות אופי אישי. בנוסף כתב את הספר "קול ממוסקבה", שבחלקו מתאר את חוויותיו כגוי שלמד עברית והתאהב בישראל ובחלקו מתאר את התהליכים שאירעו בשנות התשעים במדינות ברית המועצות לשעבר.

==קישורים חיצוניים==
*
==הערות שוליים==

קטגוריה:עיתונאים רוסים
קטגוריה:סופרים רוסים
קטגוריה:סגל קול ישראל
קטגוריה:סגל חדשות
קטגוריה:סגל ידיעות אחרונות
קטגוריה:רוסים שנולדו ב-1951
ז'וזה בוסינגווה

ז'וז'ה בוסינגווה דה סילבה (בפורטוגזית: José Bosingwa da Silva; נולד ב-24 באוגוסט 1982 בקינשאסה שבזאיר) הוא כדורגלן עבר פורטוגזי ששיחק בעמדת המגן הימני.

בוסינגווה שיחק בקבוצת פורטו בשנים 2003–2008, במהלכן הבקיע 3 שערים. ב-11 במאי 2008 נרכש בוסינגווה על ידי צ'לסי בסכום מוערך של 20.6 מיליון אירו. בוסינגווה חתם על חוזה לשלוש שנים במועדון הלונדוני והוא הצטרף למועדון רשמית לאחר יורו 2008. באוגוסט 2012 חתם בוסינגווה במועדון קווינס פארק ריינג'רס לשלוש שנים.

ביולי 2013 חתם בוסינגווה שלוש שנים בטרבזונספור מליגת העל הטורקית.

==קישורים חיצוניים==

 

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני בואבישטה
קטגוריה:כדורגלני פורטו
קטגוריה:כדורגלני צ'לסי
קטגוריה:כדורגלני קווינס פארק ריינג'רס
קטגוריה:כדורגלני טרבזונספור
קטגוריה:כדורגלני נבחרת פורטוגל
קטגוריה:כדורגלנים באולימפיאדת אתונה (2004)
קטגוריה:כדורגלני יורו 2008
קטגוריה:פורטוגזים שנולדו ב-1982
קטגוריה:ספורטאים פורטוגזים בטורקיה
אובייקטיביות

אוֹבְּיֶקְטִיבִיוּת היא סטטוס אפיסטמולוגי הניתן להיגדים שערך האמת שלהם הוא אמת. התנאים בהם סטטוס זה מוענק הם נושא הדיון של תחום החקירה של הפילוסופיה של המדע.

== אובייקטיביות במדע ==

המפעל המדעי שואף לעיתים קרובות לבסס ולעגן כמה שיותר אמיתות כאובייקטיביות והדיון המדעי מתנהל לעיתים קרובות כך שהכרעה של מה שנחשב כ'ידע' הוא אותו הדבר שאפשר להעניק לו את הסטטוס של אובייקטיביות. במפעל המדעי, צורות התצפית והניסוי המקובלות כמו גם עקרונות ההסקה הדדוקטיבית והאינדוקטיבית, מנחות בדרך כלל את אנשי המקצוע בבואם להעניק את הסטטוס של אובייקטיביות להיגדים מסוימים, אולם הדיון באילו שיטות בדיוק מזקקות את הסטטוס של אובייקטיביות הוא נושא הדיון של הפילוסופיה של המדע.

נראה שכיום, כל תחום אקדמי פיתח לעצמו קווים מנחים וחוקים לגבי ראיות אובייקטיביות. לדוגמה, מחקר יעילות של תרופה חדשה, אם הוא נעשה בצורה אקראית, תוך כדי סמיות כפולה ושימוש בפלצבו – יחשב כמחקר אובייקטיבי, וזאת מכיוון שהוא דובק בעקרונות הידועים והמקובלים למיקסום אמינותן של התוצאות הסופיות.

בתחום חקר ההיסטוריה, אובייקטיביות מושגת באמצעות שימוש ב"מתודה ההיסטוריונית" ו"ביקורת עמיתים" שנעשית בדרך כלל על ידי החלפת רעיונות והתכתבויות דרך מאמרים שעוסקים בנושא המסוים. ההיסטוריון מעלה השערה, הסבר או ניתוח לגבי אירוע היסטורי, ואלו עוברים הערכה אצל מומחים אחרים מאותו התחום. תהליך הביקורת נעשה לרוב לפני פרסום המחקר הסופי.

== אובייקטיביות באתיקה ==
לפי עמדה זו, אמיתותם ותקפותם של שיפוטים והצהרות מוסריות יהיו בלתי-תלויים באמונות או רגשות של אדם או קבוצה מסוימת. טענה זו מובילה לגישה שבה היגדים אתיים מקבלים סטטוס דומה להיגדים מתחומי ידע אחרים ככימיה, ביולוגיה או היסטוריה. ישנן גישות שונות באשר למה שמעניק להיגדים מסוימים את הסטטוס של אובייקטיביות באתיקה. ביניהן מוסר דתי, האינטואציה האפלטונית וגישת עמנואל קאנט למוסר – הציווי הקטגורי.

כיום רווחת תפיסה מודרנית, שטוענת, לא נמצאת ולא תיתכן אובייקטיביות. האדם מושפע מסביבתו ותכונותיו.

== ראו גם ==
* אובייקטיביזם (איין ראנד)
* אובייקטיביות חזקה
* סובייקטיביות
* אמת

==קישורים חיצוניים==
* 
* אנדרי מרמור, [https://www.nevo.co.il/books/כתבי%20עת/כתבי%20עת/עיוני%20משפט/כרך%20יט/iyunei-mishpat-19-1-161.pdf שלושה מושגים של אובייקטיביות], עיוני משפט יט, ספטמבר 1994

קטגוריה:מונחים בפילוסופיה
קטגוריה:פילוסופיה של המדע
קטגוריה:פילוסופיה של ההיסטוריה
נפת זוגדידי

נפת זוּגדִידִי (בגאורגית: ზუგდიდის მუნიციპალიტეტი, מילולית: זוּגדִידִיס מוניציפליטי) היא נפה במחוז סמגרלו וסוואנתי עילית שבגאורגיה. הנפה ממוקמת במחוז ההיסטורי-גאוגרפי, סמגרלו, ובירת המחוז, זוגדידי, משמשת כמרכז המנהלתי של הנפה. הנפה גובלת ממערב וצפון-מערב בנפת גאלי, מצפון-מזרח בנפת צאלנג'יחה, ממזרח ודרום-מזרח בנפת חובי ומדרום-מערב הים השחור.

הנפה מאוכלסת ב-62,511 תושבים בצפיפות אוכלוסין של 91.64 איש לקמ"ר. בתקופת שלטון האימפריה הרוסית, עד לשנת 1917, נכללה הנפה תחת פלך כותאיסי ונקראה המזרה (אוייזד) של זוגדידי. גם לאחר פלישת הצבא האדום לגאורגיה, בתקופת גאורגיה הסובייטית, עד לשנת 1930 נכללה הנפה במזרה של זוגדידי. ומאותה שנה נפה נפרדת.

העיר זוגדידי מהווה המרכז המנהלתי של הנפה. בנפה ישנן 58 כפרים המחולקות ל-17 תמי.
==אתרים==
 
<gallery>
קובץ:Anaklia fort (Photo A. Muhranoff, 2011).jpg|מצודת אנאקליה
קובץ:Анаклия, деревянный мост через Ингури (Photo A. Muhranoff, 2011).jpg|גשר מיתרים באנאקליה
קובץ:Dadiani palace 07.JPG|ארמון דדיאני
קובץ:Chaqvinji Fortress -1 (Photo by Lika Abralava, 2011).jpg|מצודת צ'אכווינג'י
קובץ:Chkhoushi (12.09.09).jpg|נהר צ'חואושי
קובץ:Mdinare jumi2.jpg|נהר ג'ומי
קובץ:Korckheli1.jpg|הפארק הלאומי קולחתי
קובץ:Caishis sakatedro tadzari.jpg|מנזר צאישי
</gallery>

==קישורים חיצוניים==

* 
==הערות שוליים==

קטגוריה:גאורגיה: נפות
קטגוריה:סמגרלו
קטגוריה:סמגרלו וסוואנתי עילית
עיירה

העיירה [[פרבולד שבסלובניה.]]
העיירה [[פורבו שבפינלנד.]]
העיירה [[דבוס במזרח שווייץ]]
[[אופקים, כשהייתה עיירת פיתוח]]
עיירה היא סוג של יישוב אשר מרבית תושביו אינם מתפרנסים מחקלאות אך מספר התושבים בו קטן ביחס למספר התושבים בעיר. מספר התושבים בעיירה נע בדרך כלל בין כמה מאות לכמה עשרות אלפים. גודל האוכלוסייה כשלעצמו איננו קובע באופן נחרץ אם מדובר בעיירה או בכפר. 

באזורים שונים בעולם, למשל בהודו, מספר התושבים בכפר גדול יכול להיות גדול בהרבה מאשר בעיירה קטנה אך בדרך כלל עיירה תהיה גדולה מכפר וקטנה מעיר.

אחד ההבדלים העיקריים בין כפר לעיירה הוא אופי הכלכלה ביישוב; האנשים אשר מתגוררים בעיירות בדרך כלל מתפרנסים מתעשייה (בתי חרושת), מסחר (חנויות) ומתן שירותים, ואילו בכפר, ענף הפרנסה העיקרי הוא בדרך כלל חקלאות. עיירה יכולה להיות פרבר של עיר גדולה ויכולה גם להיות מרוחקת מאוד מכל יישוב עירוני אחר. מרביתן של העיירות בישראל מנוהלות על ידי מועצה מקומית.

==העיירה בתרבות העברית==
המילה עיירה בשפה העברית כיום מזוהה בעיקר עם שלושת ההקשרים הבאים:
# העיירה היהודית
# עיירת פיתוח
# עיירות הפזורה הבדואית בנגב, שעבורן הוקמה "משטרת העיירות".

==הגדרת "עיירה" לפי חוקי מדינת ישראל==

==ראו גם==
*שטעטל (העיירה היהודית)
*עיירת פיתוח
* מושבה

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:גאוגרפיה עירונית
בנו אלקן

מנורת הכנסת - פסל של בנו אלקן
פסל "קינה על הגיבורים". האם המקוננת על בנה שנפל במלחמה. נוצר בשנים 1913-14 וניצב בפרנקפורט מ-1920.
בֶּנוֹ אלְקַן (גרמנית: Benno Elkan; 2 בדצמבר 1877 – 10 בינואר 1960) היה פסל יהודי-גרמני-בריטי, אמן הפיסול במתכת, הידוע במיוחד בדיוקנאותיהם של מנהיגים ואישים שעיצב, באנדרטאות ומצבות שפיסל, וכן ביצירת מנורת הכנסת.

== ביוגרפיה ==
אלקן נולד בדוֹרְטְמוּנְד שבגרמניה למשפחה יהודית. לאחר שהשלים את השכלתו בגימנסיה שבעירו, למד ציור במינכן ובקרלסרוהה. ב-1900 היה אלקן אחד מ-17 האבות המייסדים של "המועדון היהודי" באיירן מינכן. ב-1903 החליט להקדיש עצמו לפיסול. ב-1905 עבר לפריז, שם החל לעבוד כפסל, אם כי לא הצטרף לאף אחת מהתנועות האמנותיות שפרחו בעיר באותה התקופה. ב-1906 הציג תערוכת יחיד ראשונה בעירו, דורטמונד. בין 1908 ל-1911 חי ברומא, שם הושפע מהסגנון העתיק, ואף עבד מעט באבן. ב-1911 שב לגרמניה. במלחמת העולם הראשונה שירת כקצין אספקה בפולין, אך לאחר שלקה בחולירע, הועבר לתפקיד עורפי בפרנקפורט.

מ-1919 שהה בפרנקפורט ושם יצר פסלים ואנדרטאות לזכר חללי המלחמה, בעלי מסר פציפיסטי ואנטי-מיליטריסטי. ב-1933, עם עליית הנאצים לשלטון, יצא לגלות באנגליה, עקב מוצאו היהודי ודעותיו. בלונדון זכה לשם ולתהילה כפסל, ואף עוטר בתואר אצולה. מ-1956 חלה הידרדרות במצב בריאותו, ובשנת 1960 נפטר בלונדון. לבקשתו נשרפה גופתו, ואפרו פוזר בישראל.

מורשתו האמנותית של אלקן כוללת פסלי ברונזה ואבן גדולים, וכן דיוקנאות של אישים מפורסמים כווינסטון צ'רצ'יל, הרברט סמואל, חיים ויצמן, ולטר רתנאו וגוסטב מאהלר. בין יצירותיו המפורסמות: יד הזיכרון להרוגי מלחמת העולם הראשונה בפרנקפורט, שהוסרה על ידי הנאצים ב-1933 והוצבה מחדש ב-1946, האנדרטה לחירות במיינץ, שהושמדה על ידי הנאצים ב-1940, פסל "משפחת הג'ונגל" בגן החיות בגלאזגו, מנורות הברונזה בקפלת קינגס קולג' באוקספורד, המעוטרות בדמויות תנ"כיות, מנורות מעוטרות בדמויות מהתנ"ך ומהברית החדשה בכנסיית וסטמינסטר, ומנורת הכנסת.

אלקן היה נשוי לפסנתרנית הדוויג יהודית איינשטיין, אחותו של הסופר והאמן ; לשניהם נולדו בת בשם אורסולה ובן בשם וולף.

==מנורת הכנסת==

בשנת 1950, כשנה וחצי לאחר הכרזת העצמאות של מדינת ישראל, פנה הלורד אדווין סמואל, בנו של הרברט סמואל, שהיה הנציב העליון הבריטי הראשון של ארץ ישראל, לבנו אלקן, וביקש ממנו ליצור פסל ברונזה בצורת מנורה, כדי להעניקה כשי למדינת ישראל הצעירה. מטרת השי הייתה "לבטא את הערצת הפרלמנט הבריטי ואת ידידותו החמה הנמשכת למדינת ישראל החדשה, לממשלתה, לעמה, ומעל לכול – לכנסת שלה". אלקן היה אמן ידוע באנגליה, ובעל ניסיון עשיר בעבודה בברונזה, לאחר שיצר כמה מנורות, ובמיוחד זו של כנסיית וסטמינסטר שבלונדון. אלקן השקיע שש שנים מחייו ביצירת המנורה, בעיקר בתחום העיוני, שכן ביקש ליצור מנורה ייחודית, שתספר את תולדות עם ישראל במשך אלפי שנות היסטוריה.

==קישורים חיצוניים==

* [https://web.archive.org/web/20070927141312/http://www.petrinum-dorsten.de/lebenswege/elkan.html בנו אלקן], באתר על יהודי וסטפאליה 
* [http://glasgowsculpture.com/pg_biography.php?sub=elkan_b בנו אלקן (1877–1960)], באתר העיר גלאזגו 
* 

==הערות שוליים==

קטגוריה:פסלים יהודים גרמנים
קטגוריה:פסלים יהודים בריטים
קטגוריה:פסלים אנגלים
קטגוריה:אצולה יהודית בריטית
קטגוריה:פליטי רדיפות הנאצים
קטגוריה:יהודים בצבא הגרמני במלחמת העולם הראשונה
קטגוריה:אמנים יהודים גרמנים
קטגוריה:אמנים יהודים בריטים
קטגוריה:בריטים שנולדו ב-1877
קטגוריה:בריטים שנפטרו ב-1960
לחיות עם התנ"ך

לחיות עם התנ"ך הוא ספר של משה דיין (הוצאת עידנים, ירושלים, 1978). זהו ספר של אהבת הארץ, העשויה בחלקה מההרים והעמקים, הפרחים והצבאים, ובחלק שווה מהכתובים העתיקים, השבטים, הנביאים, המלכים, האבות והאמהות של עם ישראל.

בפתח הספר, המוקדש לאשתו, רחל, מופיעה תמונה של משה דיין בחדר עבודתו, ומולו חלון משופע בפריטים ארכאולוגיים שונים (דיין נודע כ"אספן" עתיקות וכך למעשה "חי עם התנ"ך" - עם עתיקות הארץ בביתו. ראו גם בפרק על אישיותו וחייו הפרטיים).

הספר מחולק לחמישה חלקים: "האבות", "מעבדות לחרות", "ארץ ההבטחה", "משבטים לממלכה", ו"בית דוד". הספר מכיל מפות המתארות את ההיסטוריה של עם ישראל מהתקופה העתיקה ומתקומתה (מלחמת העצמאות, מבצע סיני ומלחמת ששת הימים), וכמו כן תמונות של נופים, ארכאולוגיה, מאורעות היסטוריים ונושאים יהודיים, כמו הגדה של פסח, ספר תורה ושופר.

הספר פותח בהצהרה: .

בפרק "האבות" מתואר סיפורה של מיכל, ילדה כבת 12, שבשליחות דיין ואחרים ירדה בפתח שקוטרו 28 ס"מ אל תוך חלק נסתר במערת המכפלה, עם פנס, מצלמה, נייר ועיפרון, וצילמה ותיארה את המצבות העתיקות הנמצאות שם, שעין אדם לא ראתה מאות בשנים.

הספר מסיים בתיאור סיומו של יום, טיסה במסוק הביתה: .

==קישורים חיצוניים==
* 

קטגוריה:ספרי עיון בעברית
קטגוריה:ספרי ארץ ישראל
קטגוריה:משה דיין
קטגוריה:ספרי 1978
הבורסה הבלטית

הבורסה הבלטית (באנגלית: The Baltic Exchange) הוא שמה של חברה בריטית המפעילה את הבורסה הגדולה בעולם למסחר בין סוחרי אוניות, בעלי אוניות וחוכרי אוניות. החברה נוסדה במחצית המאה ה-18. שימוש ראשון בשם החברה נמצא כבר בשנת 1744. החברה נרשמה כחברה פרטית בערבון מוגבל בשנת 1900. בתחילת המאה ה-21 החברה נמצאת בבעלות מספר חברות ומניותיה אינן נסחרות בבורסה. מטה החברה בלונדון ומועסקים בה כ-20 עובדים.

בבורסה אותה מנהלת החברה מתקיים מסחר יומי בשוק ההובלה הימית ונקבעים בה מחירי ההובלה וכן נסחרים בה חוזים עתידיים בשוק ההובלה הימית, המכונים "חוזי הובלה עתידיים" (אנגלית: Forward Freight Agreements). הבורסה אף משמשת ערוץ למסירת מידע על נמלים בעולם, שוק לקנייה ומכירה של אוניות משא ומקום בוררות בסכסוכים בתחום ההובלה הימית. באופן מקורי התקיימה בבורסה קומת מסחר בה היו מתכנסים הסוחרים, אולם היום מתקיים המסחר בטלפון.

הבורסה מפרסמת מדי יום שישה מדדים:
* המדד הבלטי לתפזורת יבשה (אנגלית: Baltic Dry Index)
* המדד הבלטי לפנמקס (אנגלית: Baltic Panamax Index)
* המדד הבלטי לקייפסייז (אנגלית: Baltic Capesize Index)
* המדד הבלטי להנדימקס (אנגלית: Baltic Handimax Index)
* המדד הבלטי המלוכלך למכליות (אנגלית: Baltic Tanker Dirty Index)
* המדד הבלטי הנקי למכליות (אנגלית: Baltic Tanker Clean Index)

==ראו גם==
* אוניית צובר

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:הובלה ימית
קטגוריה:בורסות
סרט תיעודי מונפש

קטע מתוך הסרט התיעודי המונפש [[ואלס עם באשיר]]
סרט תיעודי מונפש או אנימציה דוקומנטרית הוא סגנון קולנועי המשלב בין סרט תיעודי והנפשה.

הדוגמה המוכרת הראשונה לשימוש בסגנון זה, הוא סרטו בן 12 הדקות של וינדזור מקיי משנת 1918 "The Sinking of the Lusitania", המספר על הטבעת אוניית הנוסעים הבריטית "לוסיטניה" על ידי צוללת גרמנית במלחמת העולם הראשונה. לאירוע לא היה כל תיעוד מצולם ולכן היה צורך בהנפשה.

מאז שנות ה-20 של המאה ה-20, נעשה שימוש בטכניקת הנפשה בסרטי הדרכה חינוכיים, כגון סרט מונפש על תורת היחסות של איינשטיין (1923), ועל אבולוציה (1925) של דייב ומקס פליישר. אולפני דיסני השתמשו בסגנון בסרטים "ניצחון דרך האוויר" (1943), "איך מצטננים" (1951) ו"ידידנו האטום" (1957). סרטו המונפש של ג'ון הובלי "Of Stars and Men" משנת 1964 זכה בפרס בקטגוריית הסרט התיעודי בפסטיבל הסרטים של סן פרנסיסקו. בשנת 2004, זכה הסרט "ריאן", סרט תיעודי מונפש בבימויו של כריס לאנדרת', בתחרות האוסקר בקטגוריית סרט האנימציה הקצר.

פסטיבל הסרטים התיעודי הבינלאומי באמסטרדם לשנת 2007 עסק בסרטים המשלבים קטעי אנימציה.

הסרט התיעודי המונפש הראשון באורך מלא הוא סרטו של ארי פולמן, ואלס עם באשיר (2008), העוסק בטבח סברה ושתילה. הסרט זכה בפרס גלובוס הזהב לסרט הזר הטוב ביותר ב-2009, והיה מועמד לפרס האוסקר לסרט הזר הטוב ביותר לשנה זו.

== קישורים חיצוניים ==
<div class="mw-content-ltr">
* [https://web.archive.org/web/20080705205510/http://fpsmagazine.com/mag/200503.php Articles about the animated documentary] in the March 2005 issue of fps magazine
</div>

*
קטגוריה:הנפשה
תיעודי מונפש
מיסט

Myst (עברית: מיסט) היא סדרה של משחקי הרפתקה ממוחשבים בת חמישה כותרים שנוצר על ידי האחים רובין ורנד מילר. הוא פותח על ידי Cyan Worlds והופץ על ידי Brøderbund, Midway Games, Mean Hamster Software, Sunsoft. הגרסה הראשונה הופצה למחשבי מקינטוש בשנת 1993. גרסאות נוספות הופצו לחלונות, PlayStation Portable, נינטנדו DS. בישראל הסדרה שווקה על ידי הד ארצי, המשחק השלישי תורגם לעברית.

השחקן במיסט משחק את דמותו של הזר, המגיע דרך ספר קישור לאי מיסט. באי מוצא הזר מספר ספרי קישור נוספים, המובילים לעולמות אחרים (הנקראים במשחק "עידנים"), שנכתבו על ידי האומן והחוקר אטרוס. תוך כדי סיורים בעידנים, מגלה השחקן רמזים, אשר לאט לאט מתווספים ליצירת תמונה על העולם שאליו הגיע, ועל הדמויות אותן הוא מכיר במהלך המשחק.

== ראו גם ==
*The Witness

== קישורים חיצוניים ==

* 
* 
* 

קטגוריה:משחקי מחשב
קטגוריה:משחקי חשיבה ממוחשבים
קטגוריה:משחקי הרפתקה ממוחשבים
קטגוריה:משחקי וידאו משנת 1993
קטגוריה:סדרות משחקי וידאו
קטגוריה:משחקי Sega Saturn
קטגוריה:משחקי פלייסטיישן
קטגוריה:משחקי נינטנדו DS
קטגוריה:משחקי הרפתקאות גרפיים מסוג הצבע והקלק
קטגוריה:משחקי וידאו שפותחו בארצות הברית
ספאד אס XIII

הספאד SPAD S. XIII היה מטוס קרב דו כנפי, חד מנועי, תוצרת צרפת בתקופת מלחמת העולם הראשונה.

==תיאור ==
המטוס פותח ונבנה על ידי Société Pour L`Aviation et ses Dérivés (SPAD). הספאד היה ממטוסי הקרב הטובים במלחמת העולם הראשונה. נבנו מהדגם הזה 8,472 מטוסים. המטוס היה בשימוש בחילות האוויר במדינות הבאות: ארגנטינה, בלגיה, ברזיל, צ'כוסלובקיה, צרפת, יוון, איטליה, יפן, פולין, האימפריה הרוסית, סיאם, ספרד, טורקיה, ארצות הברית ואורוגוואי.

מטוסי הדגם הקודם S.VII היו בשרות מספטמבר 1916 אבל בתחילת 1917 הכניס חיל האוויר הגרמני לשימוש מטוס בעל ביצועים עדיפים והתעורר הצורך במטוס משופר. מטוס הספאד תוכנן על ידי Louis Béchereau. קודם תוכנן הדגם S. XII שלא זכה להצלחה ולאחר מכן הדגם המוצלח S. XIII.

במטוס היו שיפורים אווירודינמיים, שטח הכנפיים והגה הכוון הוגדלו. הותקן מנוע חדש גדול יותר ומכונת ירייה משופרת. השיפורים הביאו לביצועי טיסה וליכולת קרב משופרים. הספאד היה מטוס הקרב המהיר בזמנו הן ביחס למטוס הבריטי Sopwith Camel והן ביחס למתחרה הגרמני Fokker D.VII. הספאד התפרסם כמטוס חזק בעל יכולת לבצע צלילה מהירה. יכולת התמרון של המטוס במהירות נמוכה הייתה פחות טובה משל המתחרים. הקושי בשיוט והזדקרות חדה במהירות נמוכה גרמו קשיי נחיתה לטייסים לא מנוסים.

הטיסה הראשונה התבצעה ב-4 באפריל 1917 ולאחר חודש החלה ההספקה שלו לצבא צרפת. חילות אוויר נוספים ממדינות ההסכמה אימצו את המטוס כמטוס הקרב שלהן. חיל האוויר של ארצות הברית רכש 893 מטוסים מדגם זה וכמחציתם היו בשימוש גם בשנת 1920. את המטוסים הטיסו טייסי קרב מפורסמים מצרפת, איטליה וארצות הברית.

==נתונים טכניים ==

* אנשי צוות: 1
* אורך: 6.25 מטר
* מוטת כנפיים: 8.25 מטר
* גובה: 2.60 מטר
* שטח כנף: 21.1 מטר מרובע
* משקל ריק: 566 קילוגרם
* משקל עמוס: 856 קילוגרם
* משקל מרבי בהמראה: 845 קילוגרם
* מנוע: 8 בוכנות צורת וי, Hispano-Suiza 8Be, הספק: 220 כוחות סוס

==ביצועים ==
* מהירות טיסה מרבית: 218 קמ"ש
* רום טיסה: 6,650 מטר
* קצב התרוממות: 2 מטר בשנייה

==נשק==
* 2 מכונות ירייה ויקרס (Vickers machine guns), תחמושת בקוטר 7.7 מ"מ

==לקריאה נוספת==
* Winchester, Jim. Fighter - The World`s Finest Combat Aircraft - 1913 to the Present Day. barnes & Noble Publishing, Inc. and Parragon Publishing. .

==קישורים חיצוניים==

* [https://web.archive.org/web/20080906131558/http://yankeeairmuseum.org/projects/spad.shtml SPAD S. XIII במוזיאון אוויר יאנקי]
* [http://www.militaryfactory.com/aircraft/detail.asp?aircraft_id=200 SPAD S. XIII באתר מטוסים צבאיים]
* [https://web.archive.org/web/20080613150429/http://www.spartacus.schoolnet.co.uk/FWWspad.htm SPAD S. XIII באתר ספרטקוס אדיוקשנאל]
* [http://militaryhistory.about.com/od/militaryaircraft/ig/Fighters-of-World-War-I/SPAD-S-XIII.htm SPAD S. XIII באתר אבאוט דוט קום]
* [https://web.archive.org/web/20070430164757/http://www.eads.com/1024/en/eads/history/airhist/1910_1919/spadsxii_1917.html SPAD S. XIII בהיסטוריה של התעופה]
* [https://web.archive.org/web/20070306163049/http://www.afa.org/magazine/oct2006/1006classics.pdf SPAD S. XIII במגזין חיל האוויר]

קטגוריה:מטוסי קרב מתוצרת צרפת
ברתולומאו באנדינלי

ברתולומאו (באצ'ו) באנדינלי (האיטלקית: Bartolommeo Bandinelli; ) היה פסל וצייר רנסאנס מנייריסט איטלקי.
בן של צורף מפירנצה בן תקופתם של גדולי הרנסאנס: מיכלאנג'לו, לאונרדו דה וינצ'י ובנוונוטו צ'ליני. ביוגרפיה שלו נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.
באנדילני עצמי ב[[מוזיאון הדואומו]]
באנדינלי במדליה מאת [[לאונה לאוני בגלריה הלאומית לאמנות]]

== יצירתו==
פסל הרקולס וקאסוס בכניסה לפלאצו וקיו בפירנצה על פי הזמנה של האפיפיור קלמנס השביעי, אורפיאוס וקרברוס - אחת מעבודותיו הבודדות החתומות, העתק של פסל לאוקואון המוצג באופיצי שבפירנצה, מוניומנט לג'ובאני דל באנדה נרה (ג'ובאני דה מדיצ'י) בפירנצה, פסל בבזיליקת סנטה קרוצ'ה בפירנצה, סרס ואפולו בגני בובולי בפירנצה, במוזיאון הלאומי ברג'לו בפירנצה: נח, לדה, הרקולס, בכחוס, קלאופטרה.

==גלריה==
<gallery>
קובץ:Baccio Bandinelli-Orpheus and Cerberus-2-Palazzo Medici Riccardi.jpg|פסל אורפיאוס וקרברוס, בכניסה לארמון מדיצ'י בפירנצה
קובץ:Baccio Bandinelli-Monument to Giovanni delle Bande Nere (Florence).jpg|מונומנט לג'ובאני דל באנדה נרה בפירנצה.
Baccio Bandinelli-Boboli Gardens.jpg|קרס בגני בובולי 
Baccio Bandinelli-2-Boboli Gardens.jpg|אפולו בגני בובולי 
Adam and Eve by Baccio Bandinelli-Bargello.jpg|אדם וחוה במוזיאון הלאומי ברג'לו
Baccio Bandinelli-Faun-Hermitage.jpg|פאן בארמיטאז'
</gallery>

==קישורים חיצוניים==

* 

קטגוריה:אמנים מנייריסטים
קטגוריה:חיי הציירים, הפסלים והאדריכלים הדגולים ביותר
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ציירים איטלקים במאה ה-15
קטגוריה:ציירים איטלקים במאה ה-16
קטגוריה:ילידי 1493
קטגוריה:נפטרים ב-1560
ונדי ריצ'רד

ונדי ריצ'רד (באנגלית: Wendy Richard; 20 ביולי 1943 - 26 בפברואר 2009) הייתה שחקנית אנגלייה הידועה בעיקר בשל תפקידה כמיס בראהמס בסדרה הקומית "מישהו מטפל בך?".

==קריירה==
ונדי ריצ'רד נולדה בשם ונדי אמרטון במידלסברו שבצפון-מזרח אנגליה. היא למדה בפנימייה הפרטית Royal Masonic School שבפאתי לונדון, ומאוחר יותר למדה משחק באקדמיית איטליה קונטי שבלונדון.

ריצ'רד קיבלה תפקיד טלוויזיוני ראשון ב-1961, וב-1962 ליוותה את מייק סארני בשירו "Come Outside", שהגיע למקום הראשון בטבלת המכירות של הסינגלים בבריטניה. פרסומה הגיע שנים ספורות מאוחר יותר, לאחר שהחלה לגלם את ג'ויס הארקר בסדרת הטלוויזיה "The Newcomers" בהפקת ה-BBC. במקביל, השתתפה בסדרות טלוויזיה ובסרטים, בעיקר בתפקידים משניים או בתפקידי אורח.

החל מ-1972 השתתפה בסדרה הקומית "מישהו מטפל בך?". ריצ'רד גילמה את דמותה של מיס בראהמס, צעירה בעלת מבטא קוקני כבד, ששימשה כעוזרתה של גב' סלוקומב במחלקת בגדי נשים. במקביל לירידתה של הסדרה מהמרקעים בראשית 1985, החלה לשחק בהפקה נוספת של ה-BBC, אופרת הסבון "איסטאנדרס". ריצ'רד גילמה את אחת הדמויות הבולטות בסדרה זו, פולין פאולר, במשך למעלה מעשרים שנה, עד למותה הטלוויזיוני של הדמות בשנת 2006. בתקופה הממושכת שבה השתתפה בשתי סדרות אלה, כמעט שלא השתתפה בסדרות טלוויזיה ובסרטים אחרים.

בשנת 2000 קיבלה ריצ'רד מהמלכה אליזבת השנייה תואר אבירות (MBE) בשל פועלה רב השנים בתחום הדרמה. בשנת 2007 הוענק לה פרס אופרות הסבון הבריטי על מפעל חיים.<ref></ref>

==חייה האישיים==
ריצ'רד הייתה נשואה שלוש פעמים לתקופות קצרות: לליאונרד בלאץ' (1974-1972), ויל ת'ורפ (1984-1980) ופול גלורני (1994-1990). כל הנישואים הסתיימו בגירושים.

במהלך שנות התשעים התמודדה עם מחלת סרטן השד. ב-2005 התבשרה שהבריאה מהמחלה לגמרי, אך המחלה שבה ותקפה אותה ב-2008. ב-2009 נפטרה.

==קישורים חיצוניים==

* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברים במסדר האימפריה הבריטית
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1943
קטגוריה:בריטים שנולדו ב-1943
קטגוריה:בריטיות שנפטרו ב-2009
קטגוריה:בריטים שנפטרו ב-2009
קטגוריה:בריטיות שנפטרו מסרטן השד
קרן מרגלית

קרן מרגלית (נולדה ב-5 בספטמבר 1971) היא במאית ותסריטאית טלוויזיה ישראלית.
==ביוגרפיה==
מרגלית נולדה בירושלים. היא בתם של העיתונאי דן מרגלית ואליאורה לוצ'י מרגלית. אחותה של שירה מרגלית, לשעבר המשנה למנכ"ל זכיינית ערוץ 2 "רשת". היא בוגרת בית הספר סם שפיגל לקולנוע ולטלוויזיה, שם ביימה את "ילד על הכיפאק" כפרויקט גמר.

בשנת 2002 ביימה את סרט הדרמה לטלוויזיה "כל מה שיש לי", ששודר בבזכיינית ערוץ 2 טלעד, במסגרת פרויקט "מראות אשה", וזכה בפרס התסריט הטוב ביותר בפסטיבל פיפא-ביאריץ בצרפת.

בשנת 2007 מרגלית הצטרפה אל צוות תסריטאי העונה השנייה של הסדרה "בטיפול" וכתבה את פרקי יום רביעי. ב-2008 זכתה עם שישה כותבים נוספים בפרס האקדמיה לטלוויזיה על כתיבת הסדרה.

בסוף 2010 עלתה לשידור בערוץ 2 הסדרה "פלפלים צהובים" שמרגלית יצרה וכתבה. מרגלית גם ביימה את הסדרה, לצד אמנון קוטלר. באפריל 2011, הוקרנו שני פרקים של הסדרה באו"ם, לציון יום המודעות לאוטיזםבאפריל 2012 נרכשו הזכויות לסדרה להפקה בארצות הברית. בנובמבר 2014 רשות השידור הבריטית BBC רכשה את הזכויות לסדרה, והפיקה גרסה באנגלית של העונה הראשונה. באוגוסט 2016 רכשה את הזכויות לעונה השנייה. בנוסף הופקה גרסה שלה ביוון והיא נמכרה לשידור בשירות אמזון פריים וידאו.

בפברואר 2018 עלתה לשידור בקשת 12 הסדרה "להעיר את הדב" שמרגלית יצרה וכתבה, וזכתה לשבחי הביקורת. מרגלית גם ביימה את הסדרה. הסדרה הוקרנה במסגרת פסטיבל הסרטים הבין-לאומי בברלין.

ב-5 במרץ 2024 עלתה לשידור בכאן 11 הסדרה ההיסטורית "הצבי" שמרגלית יצרה וביימה.

==חיים אישיים==
מרגלית נשואה לסופר יורם עבר הדני, ולהם שלושה ילדים.

==קישורים חיצוניים==

* 
* 
* גאולה אבן-סער [https://www.kan.org.il/Podcast/item.aspx?pid=15255 ב"שיחה אישית" עם קרן מרגלית], באתר כאן 11, 16 בדצמבר 2019
* 

==הערות שוליים==

קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:זוכי פרס האקדמיה לטלוויזיה: תסריטאים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:משפחת מרגלית
קטגוריה:ישראליות שנולדו ב-1971
קטגוריה:ישראלים שנולדו ב-1971
אוסטאוקלסט

אוסטיאוקלסט (Osteoclast, מיוונית ὀστέο - עצם ו-κλαστός - שבור) הוא אחד משלושת סוגי התאי<nowiki/>ם ברקמת העצם. האוסטיאוקלסט, הוא תא שמוצאו מן (זו שאחראית ליצירת תאי הדם לסוגיהם), ומשתייך ל (חלק ממערכת החיסון). הוא מפרק עצם שהתגרמה ויוצר בה "מפרצי ספיגה" ותעלות, בהן עוברת אספקת הדם של העצם ועיצבובה. האוסטיאוקלסט חיוני מאוד לממשק המינרלים של הגוף, בעיקר סידן וזרחן, מכיוון שפעילותו מביאה לשחרור מינרלים מתוך מטריקס העצם. אוסטיאוקלסט טיפוסי הוא תא רב גרעיני (סינקיטיון).

תפקוד לקוי של אוסטיאוקלסטים גורם למחלה בשם אוסטיאופרוזיס (דילדול עצם) שבה העצמות צפופות מאוד ושבירות. אוסטיאוקלסטים ענקיים, המכילים עשרות גרעינים, מאפיינים מחלה אחרת - מחלת פאג'ט של העצם וכן יוחסו להשפעה של טיפול ממושך בביספוספונטים (תרופות נגד אוסטאופורוזיס). ביספוספונאטים, הנקשרים לסידן שבעצמות, פוגעים באוסטיאוקלסטים פעילים, וכך מעלים את צפיפות העצם ומפחיתים את רמת הסידן בדם.

==רקמת העצם ותאיה==
העצם היא רקמת חיבור מיוחדת המכילה מטריקס בין תאי קשיח. הרקמה דינמית, כלומר היא נבנית ונהרסת פעמים רבות במהלך חייה. פעילות דינמית זו מבטיחה בעת פירוקה את יכולתה של העצם לשמש כמאגר זמין של מינרלים ומלחים, ובעת בנייתה מחדש לאפשר שינויים אנטומיים (כמו התעבות) המתאימים את גודלה לגודל בעל החיים שבה היא נמצאת. רקמת העצם כוללת שלושה סוגים של תאים: 

* אוסטיאובלסט - תא עצם צעיר.
* - תא עצם בוגר.
* אוסטיאוקלסט - תא עצם מפרק. 

האוסטיאובלסטים אחראים לעיצוב העצם ולהנחת המטריקס המיוחד המעניק לעצם את תכונותיה הפיזיקליות. המטריקס המיוחד לעצם בנוי פיגום של חלבון הקולגן אליו מצטרפים מלחי סידן, מגנזיום וזרחן. מהטריקס מתקשה ויוצר עצם קומפקטית, קשיחה ועמידה בפני עומסים ושחיקה. עם הקשחת מבנה המטריקס הופך התא הצעיר לתא הבוגר, האוסטיאוציט. תפקידו של תא זה לסייע בתחזוקה הפיזיקלית של הרקמה. מדי פעם, כתוצאה משחיקה יומיומית או כתוצאה מצרכים פיזיולוגיים, עולה פעילות התאים המפרקים, האוסטיאוקלסטים, הממוקמים בחללים של העצם הגרומה. לאחר פעילותם, המאפשרת לעצב מחדש את מבנה המטריקס, תוך ניצול המינרלים האגורים בו, חודרים אוסטיאובלסטים המניחים מטריקס חדש המייצב והמחזק את מבנה העצם. כך, האוסטיאוקלסט ממלא שני תפקידים חשובים בפיזיולוגיה של העצם: 1) הם מאפשרים לנצל את מאגרי המלחים (בעיקר מלחי זרחן) והמינרלים (בעיקר סידן) לטובת צורכי הגוף. 2) הם מפרקים עצם גרומה ובכך מאפשרים לעצב מחדש את מבנה האיבר בהתאם לצורכי הגוף.

==קישורים חיצוניים==

* 

==הערות שוליים==

קטגוריה:מטבוליזם העצמות
משפט דה גואה

פירמידה עם פינה ישרה]]
משפט דה-גואה הוא משפט בגאומטריה המהווה הכללה של משפט פיתגורס לשלושה ממדים. המשפט נקרא על שמו של המתמטיקאי הצרפתי ז'אן פול דה-גואה דה-מלבס.
המשפט קובע שאם בפירמידה יש פינה ישרה (שלוש הזוויות היוצרות את הפינה, הן זוויות ישרות, ראו תמונה משמאל) אז סכום ריבועי השטחים היוצרים את הפינה הישרה שווה לריבוע שטח הפאה הרביעית. 
:<math> Area_{\color {blue} ABO}^2+Area_{\color {green} ACO}^2+Area_{\color {red} BCO}^2=Area_{ABC}^2 </math>
ניתן להכליל את משפט פיתגורס ואת משפט דה-גואה גם לממדים גבוהים יותר משלוש.

==הוכחות==
===הוכחה גאומטרית===
הוכחת משפט דה-גואה
נעביר אנך מהקודקוד O החותך את הפאה ABC בנקודה H ואנך מ-C החותך את הישר AB בנקודה K. 
(CK עובר דרך הנקודה H). אזי מתקיים: <math>\tfrac {HK} {OK}=\tfrac {OK} {CK}</math> (כי שני הביטויים מייצגים את קוסינוס הזווית שבין המישורים AOB ו ACB).
מהשיווין הקודם נקבל כי <math>Area_{ABC} \cdot Area_{AHB}=\tfrac 2 \cdot \tfrac 2 = Area_{AOB}^2</math>.
באותו אופן מראים כי <math>Area_{ABC} \cdot Area_{BHC}=Area_{BOC}^2</math> וְ- <math>Area_{ABC} \cdot Area_{AHC}=Area_{AOC}^2</math>.
לאחר סיכום שלושת השוויונים הנ"ל ומכיוון ש <math>Area_{AHB}+Area_{BHC}+Area_{CHA}=Area_{ABC} \,</math> נקבל: <math> Area_{\color {blue} ABO}^2+Area_{\color {green} ACO}^2+Area_{\color {red} BCO}^2=Area_{ABC}^2 </math>. מ.ש.ל.

===הוכחה אנליטית===
נצייר מערכת צירים קרטזית בשלושה ממדים. נסמן: <math>OA=a , OB=b , OC=c</math>. נזהה את הנקודה O עם ראשית הצירים ואת הנקודות A,B,C עם הווקטורים (a,0,0), (0,b,0), (0,0,c). שטח המשולש ABC שווה למחצית המכפלה וקטורית של הווקטורים AB ו AC ולכן:

<math>Area_{ABC}^2=( \frac 1 2 \|\vec {AB} \times \vec {AC} \|)^2 =\frac 1 4 \| (bc,ac,ab)\|^2=\frac 1 4 (b^2 c^2+a^2 c^2+a^2 b^2)=Area_{BOC}^2+Area_{AOC}^2+Area_{AOB}^2</math>

==קישורים חיצוניים==
* 
* [http://www.cs.bc.edu/~alvarez/NDPyt.pdf הרחבה של משפט פיתגורס למרחב ממימד 3 ויותר]

דה גואה
פנגולין הודי

פנגולין הודי (שם מדעי: Manis crassicaudata) הוא פנגולין הנפוץ בהודו, בנגלדש, סרי לנקה ופקיסטן.

== מאפיינים ==
הזכרים גדולים מן הנקבות. אורך גופו של הפנגולין ההודי עשוי לנוע בין 45 ל-75 ס"מ, אורך זנבו מגיע ל-33–45 ס"מ. משקלו 5 עד 35 ק"ג וחלק נכבד ממשקל זה הוא הקשקשים הגדולים, שבדומה למיני פנגולין אחרים, מכסים את גופו ומשמשים כשריון. הוא מסוגל להתכרבל בצורת כדור לשם הגנה מטורפים כדוגמת טיגריס. בכל אחת מרגליו יש 5 טפרים ארוכים המשמשים אותו להשגת מזונו. לשונו, שאורכה מגיע ל-23-25.5 ס"מ, גם היא כלי חשוב בהשגת מזונו. הפנגולין ההודי חסר שיניים.

הפנגולין ההודי פעיל במהלך הלילה ותר אחר מזון, ואילו במהלך היום הוא נוהג לנוח במאורה. הוא ניזון מנמלים ומטרמיטים שאותם הוא מוציא מהתל באמצעות טפריו הארוכים. הם מסוגלים לטפס על עצים. ההיריון נמשך כ-65–70 ימים ובסופו נולד גור במשקל של כ-200–500 גרם. אורך חייו של הפנגולין ההודי בשבי 13 שנה. מין זה נמצא בסכנת הכחדה בגלל ציד והרס בית הגידול שלו.

==קישורים חיצוניים==

* de Guia, N. 2000. "[http://animaldiversity.ummz.umich.edu/site/accounts/information/Manis_crassicaudata.html Manis crassicaudata]" (On-line), Animal Diversity Web

== הערות שוליים ==

קטגוריה:טקסונים שתוארו בידי אטיין ז'ופרואה סנט-אילר
קטגוריה:פנגוליניים
קטגוריה:הודו: יונקים
קטגוריה:סרי לנקה: יונקים
קטגוריה:בעלי חיים שתוארו ב-1803
פלוטואיד

דיאגרמת אוילר לסיווג גרמי השמיים במערכת השמש, על שם [[לאונרד אוילר]]
פְּלוּטוֹאִיד (באנגלית: Plutoid) הוא תת-קטגוריה של כוכב לכת ננסי וגוף טרנס-נפטוני ("Trans Neptunian Object") במערכת השמש. כינוי נוסף לפלוטואיד הוא גמד קרח, תת-קטגוריה שמאפייניה דומים. זהו סוג של גרמי שמים במערכת השמש כפי שהוחלט על ידי האיגוד האסטרונומי הבינלאומי (ה-IAU) ב-11 ביוני 2008. 
ההגדרה הרשמית של האיגוד האסטרונומי מגדירה "פלוטואיד" כך:
* גרם שמים הנמצא במסלול סביב השמש אשר חצי הציר הגדול שלו עולה על מסלולו של נפטון
* בעל מסה מספקת לכך שהכבידה העצמית שלו תתגבר על כוחות הגוף הצפיד שבו ותגרום לגרם לקבל שיווי משקל הידרוסטטי - כלומר, שצורתו תהא "כמעט כדורית" 
* לא "פינה את סביבותיו", כלומר, שבמסלולו סביב השמש נשארו גופים זרים לאחר היווצרותו.
ירחים של פלוטואידים אינם פלוטואידים.

בהמשך להגדרה זו, ניתן להגדיר פלוטואיד כחיתוך של קבוצת כוכבי הלכת הננסיים עם קבוצת הגופים הטרנס נפטוניים. נכון ל-2008, פלוטו, אריס, האומיה ומאקה-מאקה מוגדרים רשמית כפלוטואידים. כארון כירח של פלוטו אינו פלוטואיד.

== מקור המונח==
ב-24 באוגוסט 2006 החליט האיגוד האסטרונומי הבינלאומי (ה-IAU) לסווג מחדש את פלוטו ככוכב לכת ננסי תוך הגדרה כי כוכב לכת בהגדרה צריך "לפנות את סביבתו במסלולו". האספה הכללית של האיגוד החליטה לסווג מחדש את פלוטו כקטגוריה חדשה של גוף טרנס-נפטוני. במהלך הדיונים על ההגדרה הוצע לסווג את פלוטו וכוכבי לכת הדומים לו כ"פלוטון", ולהגדיר "פלוטונים" ככוכבי לכת אשר זמן המחזור של מסלולם סביב השמש נמשך יותר מ-200 שנים יוליאניות, ושמסלולם אליפטי יותר ובעל אינקלינציה גבוהה יותר מאשר כוכבי לכת "מסורתיים". הצעה נגדית הייתה לא להגדיר את פלוטו ככוכב לכת ולסווגו כגוף טרנס נפטוני. לבסוף הוחלט להגדיר את פלוטו וגורמי שמיים הדומים לו ככוכבי לכת ננסיים אשר "דומים לפלוטו" מבחינת מאפייני המסלול הבאים: אינקלינציה, אקסצנטריות וזמן מחזור. כמו כן הוחלט כי ההגדרה הרשמית והשם יוגדרו במועד מאוחר יותר.
באותו זמן הוחלט כי אריס יוגדר גם כן כאותו סוג של כוכב לכת ננסי.

לאחר האספה הכללית של ה-IAU השם "פלוטואיד" הוצע על ידי הוועדה לשמות גרמי שמיים קטנים והתקבל רשמית ב-11 ביוני 2008. יחד עם ההכרזה על תת-הקטגוריה הזו של כוכבי הלכת הננסיים הוגדר מאקה-מאקה כפלוטואיד. יחד עם ההחלטה שהוכרזה, ניתנה הגדרה מפושטת מאוד: כל כוכבי הלכת הננסיים שהם גופים טרנס-נפטונים הם פלוטואידים.

== פלוטואידים רשמיים==
נכון ל-2008 פלוטו, אריס, האומיה ומאקה-מאקה מוגדרים רשמית ככוכב לכת ננסי מסוג כפלוטואידים.
{| class="wikitable"
|+ פלוטואידים רשמיים
 ! שם !! פלוטו !! אריס !! מאקה-מאקה !! האומיה
|- 
|מספר סידורי || align=center| 134340 ||align=center| 136199 ||align=center | 136472 || align=center | 136108
|-
| בהירות מוחלטת ||align=center| 0.7- || align=center| 0.01 ± 1.12-|| align=center | 0.48- || align=center | 0.17+
|-
| אלבדו ||0.49 -0.66 || 0.86 ± 0.07 || 0.8 ± 0.2 || 0.1 ± 0.7
|-

| קוטר (בק"מ) || 2390 || 300 ± 2400 || 1900 - 1300 || ~1960×1518×996 
|-
| מסה (בק"ג) || || (הערכה) || || 
|-
| מסה (בהשוואה למסת כדור הארץ) || 0.0022 || 0.00278 || 0.0007 || 0.0007
|-
| צפיפות ממוצעת (גרם / סמ"ק) || 2.03 || ? || 2~ || 2.6 – 3.3 
|-
| תאוצת הכובד בקו המשווה (מטר / שנייה²)|| 0.58 || 0.8~ || 0.5~ || 0.44~
|-
| זמן סיבוב עצמי (ביממה כוכבית) || 6.37818 - (סיבוב הפוך) || 0.3 < || ? || 0.163 (14)
|}

==קישורים חיצוניים==

*
*
קטגוריה:ערכים שבהם תבנית בריטניקה אינה מתאימה
קטגוריה:מערכת השמש
קטגוריה:גרמי שמיים
קטגוריה:גופים טרנס-נפטוניים
קדימה (מושבה)

קדימה נוסדה כמושבה בשרון, דרומית-מזרחית לנתניה וצפונית לכפר סבא, מזרחית לכביש 4. בשנת 1950 הוכרזה קדימה כמועצה מקומית. מאז 2003 מהווה קדימה חלק מהמועצה המקומית המאוחדת, קדימה-צורן. שטח השיפוט של קדימה, ללא החשבת צורן, משתרע על פני כ-11,000 דונם. מתוכם, כ-3,000 דונם שטחי בנייה וכ-1500 דונם חורשות, יער ונופש פעיל והשאר שטחים חקלאיים לגידולים חקלאיים, ירקות, תותים, פרחים ומטעים.

== היסטוריה ==
קדימה נוסדה ב-5 ביולי 1933 כמושבה חקלאית ביוזמתו של יהושע חנקין, שהיה אז מראשי חברת הכשרת היישוב. מקור השם בדבריו של חנקין לאחר רכישת האדמה: "צעדנו צעד קדימה".

ראשוני המתיישבים הגיעו לקדימה ממושבות הברון, ממושבי השרון הצפוני וממושבות ותיקות אחרות. עולים שהגיעו מארצות מזרח אירופה ומגרמניה, אשר רכשו אדמות והתארגנו כישוב חקלאי. בשנת 1946 החלה קדימה לקלוט עולים נוספים, תחילה פליטי שואה מאירופה שנשבו באופן זמני בקפריסין. לאחר קום המדינה הגיעו לקדימה עולים ממדינות ערב, ארצות אסיה ואפריקה, ואוכלוסיית המושבה גדלה במהירות מ-500 תושבים ל-3,000.

בשנת 1950 הוכרזה קדימה כמועצה מקומית. ב-1958 סופח האזור הדרומי שהיה מכונה "השיכון" למושבה ומאז שתי האוכלוסיות, הוותיקה והחדשה עברו תהליך של מיזוג.

בשנת 1965, הוקם אזור התעשייה של קדימה, בו שכן מפעל המעליות "ישראליפט" עד למכירת מבנה המפעל ב-2019. בתחילת שנות ה-90 של המאה ה-20 הוקמה בדרום היישוב שכונת בנה ביתך.

בשנת 2000 הוקם פארק השרון הירוק בשכונת בנה ביתך.

ב-2003 אוחדה קדימה עם היישוב צורן שהוקם ב-1994 צפונית-מזרחית לה, והוקמה המועצה המקומית קדימה-צורן. בין שני חלקי המועצה המקומית מפריד יער קדימה.

==חינוך==
בקדימה ארבעה בתי ספר יסודיים (שניים ממלכתיים ושניים ממלכתי-דתי) ששמם יגאל אלון, ניצני השרון נתיבות משה ואור תורה, וחטיבת ביניים ("גוונים"), והחל משנת 2016, תיכון אחד - "תיכון עודד" (עד הקמתו, למדו תלמידי התיכון מהיישוב קדימה בבית הספר "ויצו הדסים" שבאבן יהודה, ותלמידי היישוב צורן ב"תיכון רבין" שבתל מונד).

==קישורים חיצוניים==

* 

== הערות שוליים ==

קטגוריה:מושבות
קטגוריה:השרון: יישובים
קטגוריה:ישראל: מושבות לשעבר
קטגוריה:ישראל: מועצות מקומיות לשעבר
קטגוריה:יישובים שהוקמו ב-1933
קטגוריה:קדימה-צורן
en:Tzoran-Kadima#Kadima
פנגולין מלאי

פנגולין מלאי (שם מדעי: Manis javanica) הידוע גם כפנגולין סונדה הוא פנגולין הנפוץ במדינות דרום-מזרח אסיה בהן תאילנד, אינדונזיה (ג'אווה, סומטרה, בורנאו, איי סונדה הקטנים), הפיליפינים, וייטנאם, לאוס, קמבודיה, מיאנמר וסינגפור.

אורך גופו 40-55 ס"מ (ללא הזנב), אורך זנבו 35-45 ס"מ ומשקלו 5-7 ק"ג. זנבו, גבו ורגליו מבחוץ מכוסים קשקשים. צבע הקשקשים בגבם חום ירקרק או צהבהב. בטנו ופניו מכוסים בשיער לבן עד חום בהיר. הפנגולין המלאי קרוב לפנגולין הסיני, אך גדול ממנו, צבעו בהיר יותר וטופרי רגליו הקדמיות קצרים יותר. הוא חסר שיניים, ובעל לשון באורך של כ-25 ס"מ המסייעת לו בהשגת מזונו.

הפנגולין המלאי פעיל בלילה. הוא מתגורר במאורות. הוא ניזון מנמלים ומטרמיטים. הוא בעל חושי ריח ושמיעה חדים, וניחן ביכולת טיפוס מצוינת.

ההיריון אורך כחמישה חודשים ובסופו נולד לרוב גור אחד במשקל של 100 עד 500 גרם. הגורים פוקחים את עיניהם כעבור כ-10 ימים מן הלידה, בגיל שלושה חודשים הם נגמלים מיניקה ובגיל שנה הם מגיעים לבגרות מינית. האם לוקחת את גוריה על זנבה.

טורפיו העיקריים הם הטיגריס ונמר ערפילי מצוי. הפנגולין המלאי ניצוד על ידי האדם לצורך מזון, ולשימושים ברפואה עממית שם נעשה בקשקשיו שימוש לטיפול במחלות עור.

==קישורים חיצוניים==

* Breen, K. 2003. "[http://animaldiversity.ummz.umich.edu/site/accounts/information/Manis_javanica.html Manis javanica]" (On-line), Animal Diversity Web.
* [http://www.iucnredlist.org/search/details.php/12763/summ פנגולין מלאי] באתר [http://www.iucnredlist.org/ הרשימה האדומה של IUCN]

== הערות שוליים ==

פנגולין מלאי על ענף

קטגוריה:טקסונים שתוארו בידי אנסלם גאייטאן דמארה
קטגוריה:פנגוליניים
קטגוריה:אינדונזיה: יונקים
קטגוריה:מיאנמר: יונקים
קטגוריה:תאילנד: יונקים
קטגוריה:וייטנאם: יונקים
קטגוריה:סינגפור: יונקים
קטגוריה:מלזיה: יונקים
קטגוריה:בעלי חיים שתוארו ב-1822
קטגוריה:יונקים ביערות הגשם של דרום-מזרח אסיה
סטלה בליץ-אחסטריבה

סטלה (אסטלה) בליץ-אחסטריבה (בהולנדית: Stella Blits-Agstribbe; 6 באפריל 1909 – 17 בספטמבר 1943) הייתה מתעמלת אולימפית הולנדית יהודיה, זוכת מדליית הזהב הקבוצתית בהתעמלות נשים באולימפיאדת אמסטרדם, שנרצחה ב.

== קורות חיים ==
בליץ-אחסטריבה נולדה באמסטרדם ב-1909. היא הייתה חברה בנבחרת ההולנדית להתעמלות נשים, שזכתה במדליית הזהב האולימפית באולימפיאדת אמסטרדם, במדליית כסף זכתה נבחרת איטליה ובמדליית ארד נבחרת בריטניה. הנבחרת כללה 5 נשים יהודיות (אנה דרזדן-פולק, הלנה קלוט-נורדהיים, יודיק טיימנס-סימונס ואלקה דה לוי), ואף המאמן חריט קלירקופר היה יהודי. אולימפיאדת אמסטרדם הייתה הראשונה בה נכלל מקצוע התעמלות הנשים. התחרות הייתה לקבוצות, ומדליות אישיות לא חולקו. בליץ-אחסטריבה זכתה במדליית הזהב ביחד עם קבוצתה.

אחסטריבה נישאה לסמואל בליץ שהתעמל יחד אתה במועדון הספורט "באטו". סמואל עבד כחרט יהלומים ונולדו להם שני ילדים, נני (1937) ואלפרד (1940). בסוף יולי 1943 נעצרה עם משפחתה באמסטרדם ונאסרה בפוכט. לאחר כחמישה שבועות הועברה המשפחה לווסטרבורק. ב-14 בספטמבר 1943 גורשה לאושוויץ, שם נרצחה עם ילדיה בהגיעה למחנה. שמואל עבר את הסלקציה, אך נרצח באפריל 1944.

מבין חמש החברות היהודיות בנבחרת התעמלות הנשים של הולנד, נספו שלוש מתעמלות נוספות (דרזדן-פולק, קלוט-נורדהיים ותמנס-סימונס), וכן המאמן קלירקופר בסוביבור. רק אחת, דה לוי שרדה את השואה. בשנת 1997 הונצחו בנות הנבחרת, ומאמנן קלירקופר, ביד לאיש הספורט היהודי, במכון וינגייט.

==קישורים חיצוניים==

* , המתעמלת סטלה בליץ-אחסטריבה בתרגיל על המקבילית בתחרות באמסטרדם, דצמבר 1932
* [http://www.joodsmonument.nl/person-549183-en.html דף זיכרון לזכר בליץ-אחסטריבה ומשפחתה] באתר ההנצחה ליהודי הולנד.
* [http://www.jewishsports.net/BioPages/Netherlands1928OlympicChampions.htm דף הנצחה ליהודיות מבין נבחרת המתעמלות ההולנדית ב-1928] ביד לאיש הספורט היהודי.
* [https://www.yadvashem.org/yv/he/exhibitions/sport/dutch-gymnastics-team.asp סטלה בליץ-אחסטריבה] באתר יד ושם

קטגוריה:ספורטאים יהודים הולנדים
קטגוריה:מתעמלות יהודיות
קטגוריה:אלופים אולימפיים יהודים
קטגוריה:ספורטאיות אולימפיות יהודיות
קטגוריה:יהודים בשואה: הולנד
קטגוריה:אסירים במחנה וסטרבורק
קטגוריה:ספורטאים שנספו במחנה ההשמדה אושוויץ
קטגוריה:מתעמלות באולימפיאדת אמסטרדם (1928)
קטגוריה:משתתפים יהודים באולימפיאדת אמסטרדם (1928)
קטגוריה:חברי היכל התהילה של הספורטאים היהודים: הולנדים
קטגוריה:אלופות אולימפיות הולנדיות: התעמלות
קטגוריה:ילידות 1909
קטגוריה:הולנדים שנולדו ב-1909
קטגוריה:הולנדיות שנפטרו ב-1943
קטגוריה:הולנדים שנפטרו ב-1943
פטסי קנזיט

פטרישה ג'וד פרנסס קנזיט, הידועה בשם הבמה פטסי קנזיט (אנגלית: Patsy Kensit; נולדה ב-4 במרץ 1968) היא שחקנית, דוגמנית וזמרת אנגלייה.

==ביוגרפיה==
===שנים ראשונות===
קנזיט נולדה וגדלה בהאונסלו שבלונדון רבתי למשפחה קתולית.

== קריירה ==
בגיל 4 הופיעה לראשונה על המסך בפרסומת לאפונה קפואה. בשנת 1972 אף השתתפה לראשונה בסרט קולנוע (For the Love of Ada, מבוסס על סדרת טלוויזיה באותו השם). בשנת 1974 השתתפה בסרט "גטסבי הגדול" לצד רוברט רדפורד ומיה פארו. בבחרותה למדה באקדמיה של איטליה קונטי, בית הספר למשחק הוותיק באנגליה.

קנזיט פרצה אל התודעה באמצע שנות השמונים כזמרת של להקת הפופ "הפלא השמיני". שני סינגלים של הלהקה הגיעו למקומות גבוהים במצעד הבריטי, והלהקה אף הופיעה בתוכנית הטלוויזיה Top of the Pops. במקביל קידמה קנזיט את קריירת המשחק שלה. ב-1985 השתתפה בסרט הטלוויזיה "סילאס מארנר" לצידו של בן קינגסלי וב-1986 השתתפה בסרט הקולנוע Absolute Beginners על פי ספרו של קולין מק'ינס.

בשנת 1988 הגיע השיר I'm Not Scared של "הפלא השמיני" (בהפקה של הפט שופ בויז) לעשירייה הראשונה במצעד הבריטי. השיר שובץ לסרט נשק קטלני 2 בו שיחקה קנזיט את דמותה של ריקה ואן דן האס, מזכירתו של דיפלומט דרום אפריקני שבה התאהב הגיבור מרטין ריגס (מל גיבסון).

בשנת 1991 זכתה לשבחי הביקורת בעקבות השתתפותה בסרט "עשרים ואחת" (אף שהסרט לא זכה להצלחה קופתית). בשנת 1992 גילמה את דמותה של קרולין רייט בסרט הקומי Blame it on the Bellboy לצידו של דאדלי מור. ב-1995 שיחקה ב"מלאכים וחרקים" לצד קריסטין סקוט תומאס, וב-1999 שיחקה בדרמת הפשע "כביש מהיר" לצד דריל האנה. ב-2001 השתתפה בסרט "הדברים שמאחורי השמש" לצד רוזנה ארקט ודון צ'ידל. תפקידה הקולנועי החשוב האחרון היה בשנת 2002 בסרט One and Only שנכשל בקופות.

בשנת 2004 החלה קנזיט לגלם את דמותה של סיידי קינג באופרת הסבון האנגלית "אמרדייל". כמו כן השתתפה בתוכנית המערכונים הקצרים של ערוץ 4 הבריטי Bo' Selecta! ובספין אוף A Bear's Tail. בספטמבר 2006 הפסיקה את השתתפותה ב"אמרדייל" משום שלטענתה הנסיעות ליורקשייר - שם צולמה הסדרה - והפרידה הממושכת משני בניה בזמן הצילומים גרמו לה מועקה. מינואר 2007 משחקת קנזיט בסדרת הדרמה הרפואית עטורת הפרסים של ה-BBC - הולבי סיטי Holby City.

== חיים אישיים ==
בשנת 1988 נישאה קנזיט לזמר דן דונובן, קלידן Big Audio Dynamite. הנישואין נמשכו זמן קצר בלבד. בשנת 1992 נישאה קנזיט בשנית לזמר ג'ים קר מלהקת ה-Simple Minds, מנישואין אלה נולד בנה הראשון, והם הסתיימו בגירושין. בשנת 1997 נישאה קנזיט לליאם גלאגר סולן להקת אואזיס, מנישואין אלה נולד בנה השני, והם הסתיימו בגירושין.

== קישורים חיצוניים ==

* 

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:דוגמניות אנגליות
קטגוריה:זמרות בריטיות
קטגוריה:זמרים בריטים
קטגוריה:זמרות פופ בריטיות
קטגוריה:מתחרי רוקדים עם כוכבים (בריטניה)
קטגוריה:בריטיות שנולדו ב-1968
קטגוריה:בריטים שנולדו ב-1968
חריט קלירקופר

חֶריט קלֵירֶקופר (בהולנדית: Gerrit Kleerekoper; 15 בפברואר 1897 - 2 ביולי 1943) היה מאמן התעמלות יהודי-הולנדי, שהוביל את נבחרת התעמלות הנשים של הולנד לזכייה במדליית הזהב באולימפיאדת אמסטרדם ואת נבחרת הגברים למקום שמיני באותה אולימפיאדה. הוא נרצח בשואה כמו כל המתעמלים היהודים שאימן באולימפיאדה זו, פרט לאחת.

==קורות חיים==
קלירקופר היה לוטש יהלומים ומורה במקצועו. קלירקופר שאימן את נבחרת ההתעמלות ההולנדית לגברים, לקח על עצמו לאמן גם את נבחרת הנשים ההולנדית, באולימפיאדת אמסטרדם. הייתה זו הפעם הראשונה במשחקים האולימפיים שהתעמלות נשים הופיע כמקצוע אולימפי. שלא כנהוג כיום, התבצעו התחרויות במרחב פתוח, ובהתעמלות הנשים לא היו תחרויות אישיות, אלא תחרות קבוצתית אחת בלבד. נבחרת הנשים שכללה 5 נשים יהודיות (אנה דרזדן-פולק, סטלה בליץ-אחסטריבה, הלנה קלוט-נורדהיים, יודיק טיימנס-סימונס ואלקה דה לוי), זכתה במדליית הזהב ונבחרת הגברים שמנתה 8 מתעמלים, ביניהם 3 יהודים (אליאס מלקמן, מוזס יעקובס וישראל ויינסחנק) סיימה במקום השמיני.

ב-1943 נרצח חריט קלירקופר ביחד עם אשתו קטיה ובתו אליזבת בסוביבור. בנם הגדול לינדרט נספה כמה ימים לאחר מכן באושוויץ. מבין חמש חברות נבחרת ההתעמלות היהודיות שאימן קלירקופר, ארבע נספו בשואה (דרזדן-פולק, בליץ-אחסטריבה, קלוט-נורדהיים ותמנס-סימונס), ורק אחת, דה לוי, שרדה.

על שמו של קלירקופר נקראת תחרות התעמלות שנתית הנערכת באמסטרדם. 

בשנת 1997 הונצחו קלירקופר ובנות הנבחרת ביד לאיש הספורט היהודי, במכון וינגייט.

==קישורים חיצוניים==

* [https://www.yadvashem.org/yv/he/exhibitions/sport/dutch-gymnastics-team.asp הנצחתם של חריט קלירקופר ונבחרת השנים שאותה אימן], באתר יד ושם
* [http://www.joodsmonument.nl/person-488483-en.html דף זיכרון לזכר קלירקופר ומשפחתו] באתר ההנצחה ליהודי הולנד.
* [http://www.jewishsports.net/BioPages/Netherlands1928OlympicChampions.htm דף הנצחה לקלירקופר וליהודיות מבין נבחרת המתעמלות ההולנדית ב-1928] באתר היכל התהילה לספורטאי היהודי.

קטגוריה:מתעמלים הולנדים
קטגוריה:מתעמלים יהודים
קטגוריה:ספורטאים יהודים הולנדים
קטגוריה:מאמני ספורט הולנדים
קטגוריה:מאמני ספורט יהודים
קטגוריה:מאמני התעמלות
קטגוריה:יהודים בשואה: הולנד
קטגוריה:ספורטאים שנספו במחנה ההשמדה סוביבור
קטגוריה:חברי היכל התהילה של הספורטאים היהודים: הולנדים
קטגוריה:ילידי 1897
קטגוריה:נפטרים ב-1943